**EXPUNERE DE MOTIVE**

|  |  |  |  |  |  |  |
| --- | --- | --- | --- | --- | --- | --- |
| ***Secțiunea 1:***  ***Titlul proiectului de act normativ***  ***Proiect de lege***  ***pentru modificarea și completarea Ordonanței de urgență a Guvernului nr. 109/2011 privind guvernanța corporativă a întreprinderilor publice*** | | | | | | |
| ***Secțiunea a 2-a:***  ***Motivul emiterii actului normativ*** | | | | | | |
| **2.1 Sursa proiectului de act normativ**  În Planul național de redresare și reziliență al României se propune revizuirea reglementărilor pentru îmbunătățirea guvernanței corporative a întreprinderilor publice, monitorizării eficiente și controlului, cu accent pe performanță și responsabilitate. Astfel, în cadrul componentei C14 „Buna guvernanță” se urmărește îmbunătățirea cadrului procedural de implementare a principiilor guvernanței corporative a întreprinderilor publice prin reorganizarea și restructurarea companiilor și participațiilor statului, inclusiv cele de la nivelul unităților administrativ teritoriale. Sunt prevăzute, în acest sens, două jaloane și anume jalonul 439 *Intrarea în vigoare a Legii nr. 111/2016 modificate, eliminându-se toate excepțiile, inclusiv pentru companiile de stat de la nivel local* , al cărui termen de implementare este trimestrul IV al anului 2022, și jalonul 440 și jalonul 440 *Operaționalizarea grupului operativ din cadrul Centrului Guvernului pentru coordonarea și monitorizarea politicilor de guvernanță corporativă*.  Au fost stabilite, de asemenea, două ținte care au termen de realizare trimestrul IV al anului 2023 și a căror atingere este condiționată de implementarea jaloanelor mai sus invocate și anume: T 442 *„Reducerea cu 50% a numirilor interimare/temporare în consiliile de administrație ale companiilor de stat centrale”* și T 444 *„Reducerea cu 10% a numirilor interimare/temporare în consiliile de administrație ale companiilor de stat locale”.* | | | | | | |
| **2.2 Descrierea situației actuale**  Guvernanța corporativă constituie un element cheie în îmbunătăţirea eficienţei și creşterii economice, precum şi în sporirea încrederii investitorilor. Existenţa unui sistem eficient de guvernanţă corporativă în cadrul unei economii în ansamblul său oferă încrederea necesară pentru funcţionarea corespunzătoare a economiei de piaţă.  În ciuda îmbunătățirilor semnificative aduse cadrului de guvernanță corporativă al întreprinderilor publice prin aplicarea dispozițiilor Ordonanței de urgență a Guvernului nr. 109/2011, aprobată cu modificări și completări prin Legea nr. 111/2016, cu modificările și completările ulterioare, în practică s-a constatat că nu au fost implementate principiile guvernanţei corporative a întreprinderilor publice, dezvoltate de către Organizaţia pentru Cooperare și Dezvoltare Economică (OCDE). În concret, în multe întreprinderi publice sunt menținute mandate provizorii ale membrilor consiliilor de administrație, mandate care se prelungesc de multe ori, fără a exista o limită, acest fapt nefiind în concordanță cu principiile guvernanței corporative. În alte cazuri, procesele de selecție și numire a consiliilor de administrație inițiate de autoritățile publice tutelare nu au fost finalizate și au fost revocate, la scurt timp, prin decizia reprezentanților acționarilor în cadrul adunării generale a acționarilor pentru varii motive. De asemenea, au fost situații când consiliile de administrație nu și-au prezentat planurile de administrare sau când acestea nu au fost aprobate de adunarea generală a acționarilor.  În Raportul referitor la îmbunătățirea guvernanței întreprinderilor publice din România, elaborat de către Organizaţia pentru Cooperare și Dezvoltare Economică și publicat în anul 2022, au fost identificați mai mulți factori interconectați care explică acest impas, inclusiv: lipsa monitorizării, a mecanismelor de asigurare a respectării legislației și a responsabilității, precum și dispozițiile, rolurile și responsabilitățile instituționale neclare.  Pe baza deficiențelor identificate, raportul cuprinde recomandări pentru: îmbunătățirea cadrului de stimulare și responsabilitate pentru întreprinderile publice și pentru stabilirea unei structuri clare de asumare a responsabilității în cadrul administrației publice.  Prevederile actuale ale Ordonanței de urgență a Guvernului nr. 109/2011, cu modificările și completările ulterioare, nu separă rolul de reglementare de rolul de proprietate al statului, exercitate până în prezent de Ministerul Finanțelor. De asemenea, actul normativ cuprinde mai multe derogări de la aplicarea principiilor guvernanței corporative. În plus, practica numirilor interimare continue a membrilor consiliilor de administrație a permis unele interferențe politice și a scăzut nivelul de profesionalism al acestora.  În *Ghidul privind Guvernanța Corporativă a Întreprinderilor Publice* elaborat la nivelul Organizației pentru Cooperare și Dezvoltare Economică, care a fost dezvoltat pe baza celor mai avansate standarde legislative şi a exemplelor de bună practică a corporaţiilor se regăsesc recomandări adresate guvernelor cu privire la modul în care să se asigure că întreprinderile publice funcționează în mod eficient, transparent și responsabil. Acesta reprezintă standardul convenit la nivel internațional referitor la modul în care guvernele trebuie să își exercite funcția de proprietate a statului.  La nivel național, în Planul național de redresare și reziliență se menționează faptul că obiectivul Reformei 9 îl reprezintă îmbunătățirea guvernanței corporative a tuturor întreprinderilor publice din România prin aplicarea principiilor de guvernanță corporativă elaborate de Organizaţia pentru Dezvoltare şi Cooperare Economică. | | | | | | |
| **2.3 Schimbări preconizate**  În vederea realizării reformei având ca obiectiv îmbunătățirea guvernanței corporative a întreprinderilor publice, monitorizării eficiente și controlului, cu accent pe performanță și responsabilitate, astfel cum este aceasta prevăzută în Programul Național de Rederesare și Reziliență al României, prin prezentul proiect de act normativ se propun intervenții legislative consistente asupra Ordonanței de urgență a Guvernului nr. 109/2011, cu modificările și completările ulterioare. Modificările propuse prin prezentul proiect de act normativ vizează:   1. **separarea funcției de reglementare de funcția de coordonare a proprietății statului sau a unităților administrativ-teritoriale în calitatea lor de acționari:**   Prin prezentul proiect de act normativ se propune ca funcția de reglementare să fie în continuare exercitată de către Ministerul Finanțelor, împreună cu calitatea de autoritate publică tutelară pentru întreprinderile publice din subordine, iar funcția de coordonare a întreprinderilor publice să fie realizată de către Agenția pentru Monitorizarea și Evaluarea Performanțelor Întreprinderilor Publice și care constituie, totodată, îndeplinirea jalonului 440.   1. **elaborarea unei politici de proprietate** prin care să se definească rațiunea deținerii de către stat sau de către unitățile administrativ-teritoriale a întreprinderilor publice de la nivel central și local, să se stabilească rolul statului și al unităților administrativ-teritoriale în guvernanța întreprinderilor publice, precum și rolul și responsabilitățile autorităților publice tutelare și ale altor părți interesate implicate în implementarea acesteia; se propun, totodată, măsuri care să reglementeze elaborarea și revizuirea politicii de participare a statului în economie (state ownership policy) și comunicarea acesteia către toate părțile interesate: ministere, agenții guvernamentale, întreprinderi publice. În conformitate cu orientările OCDE, politica de participare a statului în economie ar trebui să definească în mod clar rațiunea de proprietate a statului, cu criterii explicite și așteptările pentru toate părțile implicate, inclusiv acționarii întreprinderilor publice, consiliile de administrație, conducerea, auditorii și alte părți cheie interesate, cu stabilirea clară a responsabilităților.   Politica revizuităde participare a statului în economie va delimita în mod clar rolurile și responsabilitățile tuturor entităților implicate. Politica revizuită poate fi, de asemenea, utilizată pentru a ghida procesul de luare a deciziilor și pentru a ajuta la protejarea întreprinderilor publice de interferențele politice.   1. **realizarea jalonului 440, prin operaționalizarea, la centrul Guvernului, a Grupului Operativ pentru coordonarea și monitorizarea politicilor de guvernanță corporativă (termen T IV 2022), respectiv prin înființareaAgenției pentru Monitorizarea și Evaluarea Performanțelor Întreprinderilor Publice;**   Prin prezentul proiect de act normativ se propune înființarea, la centrul Guvernului, a unei entități publice cu personalitate juridică al cărei obiectiv principal îl reprezintă asigurarea implementării regulilor de guvernanță corporativă și a politicii de acționariat a întreprinderilor publice.  Astfel, Agenția pentru Monitorizarea și Evaluarea Performanțelor Întreprinderilor Publice, denumită în continuare AMEPIP, este instituție publică cu personalitate juridică, în subordinea directă a Guvernului și în coordonarea prim-ministrului, prin Secretariatul General al Guvernului, finanțată de la bugetul de stat.  Conducerea AMEPIP este asigurată de un preşedinte, care va fi ajutat în activitatea sa de doi vicepreşedinți. Funcţiile de președinte și de vicepreședinte al AMEPIP sunt asimilate din punct de vedere al condițiilor de salarizare cu funcţia de secretar de stat și respectiv cu funcția de subsecretar de stat.  Preşedintele și vicepreședinții AMEPIP sunt persoane de înaltă reputație profesională, absolvenți de studii superioare și cel puțin zece ani de experiență profesională în domeniul economic sau financiar, de management sau juridic, dintre care cel puțin 7 ani în funcții de conducere executivă în societăți cu capital privat, în întreprinderi publice sau în administrația publică.  AMEPIP are următoarele atribuții:   1. inițierea, prin Secretariatul General al Guvernului, a proiectelor de acte normative în domeniul guvernanței corporative a întreprinderilor publice și avizarea proiectelor de acte normative cu incidență în domeniul său de competență; 2. elaborarea de reglementări, aprobate prin ordin al președintelui AMEPIP, în scopul aplicării principiilor de guvernanță corporativă; 3. elaborarea, monitorizarea și revizuirea periodică a politicii de proprietate și transmiterea acesteia către Guvern în vederea aprobării, prin hotărâre; 4. monitorizarea și evaluarea implementării principiilor de guvernanță corporativă de către autoritățile publice tutelare și întreprinderile publice, în concordanță cu prevederile legale aplicabile și cele mai bune practici internaționale în materie, respectiv notificarea imediată a autorității publice tutelare responsabile sau a întreprinderii publice, în cazul unor încălcări, cu propuneri de remediere; 5. participarea la procedura de selecție pentru numirea administratorilor de întreprinderi publice de la nivel central, prin reprezentanții săi în comisia de nominalizare și selecție; 6. publicarea listei administratorilor de întreprinderi publice și a listei directorilor în funcție, pe pagina de internet, pe baza datelor transmise de autoritățile publice tutelare; 7. monitorizarea implementării politicii de remunerare în conformitate cu principiile de remunerare a membrilor consiliului de administrație/supraveghere/ directori/directorat ai întreprinderilor publice, precum și a politicii de dividende pentru întreprinderile publice; 8. sprijinirea, îndrumarea și acordarea de consultanță pe probleme de guvernanță corporativă, la solicitarea autorităților publice tutelare sau a întreprinderilor publice; 9. furnizarea de recomandări întreprinderilor publice și autorităților publice tutelare, la solicitarea acestora; 10. monitorizarea obiectivelor și a strategiilor întreprinderilor publice;   k) colectarea, monitorizarea și publicarea pe pagina proprie de internet a rezultatelor de performanță financiară și nefinanciară a întreprinderilor publice, pe baza indicatorilor de performanță furnizați de întreprinderile publice, incluși în tabloul de bord;  l) monitorizarea și evaluarea performanței administratorilor întreprinderilor publice;  m) elaborarea de informări privind performanța întreprinderilor publice și transmiterea acestora Guvernului și, respectiv, Parlamentului, precum și aducerea la cunoștința publicului prin publicarea pe pagina de internet;  n) aplicarea de sancțiuni autorităților publice tutelare, întreprinderilor publice, persoanelor fizice responsabile și publicarea acestora pe pagina de internet;  o) organizarea de programe de formare pentru personalul autorităților publice tutelare, întreprinderilor publice, administratori, directori, precum și alte persoane interesate, pe teme de guvernanță corporativă.   1. **garantarea faptului că orice întreprindere publică urmărește obținerea profitabilității**   În acest sens, se propune aprobarea de către Agenție a unui nivel minim al indicatorilor cheie de performanță, anexă a contractului de mandat, indicatori de la care pornește negocierea; aprobarea de către Agenție a acestor indicatori este cuprinsă în Decizia de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României (P.N.R.R.).  Se elimină în acest mod posibilitatea stabilirii unor indicatori nesemnificativi, astfel încât componentele variabile ale remunerației membrilor consiliilor de administrație să aibă un nivel corelat cu nivelul indicatorilor de performanță.   1. **eliminarea prelungirii nelimitate a mandatelor provizorii pentru membrii consiliului de administrație**   În situaţii excepționale, precum scăderea numărului administratorilor sub minimul legal, se desemnează, de către adunarea generală a acționarilor, un administratoru provizoriu, al cărui mandat este de maximum 6 luni, cu posibilitatea prelungirii, o singură dată, pentru încă 2 luni, pentru motive întemeiate. În cazul în care procedura de selecție și nominalizare a administratorilor permanenți este finalizată înainte de expirarea perioadei pentru care a fost numit administratorul provizoriu, administratorul sau administratorii permanenți sunt numiți de îndată de către adunarea generală a acționarilor, iar mandatul administratorilor provizorii înlocuiți încetează de la data numirii administratorilor definitivi.  În cazuri excepționale, în care numirea unui administrator permanent nu este posibilă în termenul de 6 luni, la care se adaugă încă 2 luni, și nu au fost constatate de către AMEPIP încălcări ale reglementărilor privind selecția, este permisă alegerea de către adunarea generală a acționarilor a unui nou administrator provizoriu, inclusiv a administratorului provizoriu anterior, pentru un mandat de maximum 6 luni, cu condiția ca administratorul provizoriu astfel numit să fie dintre candidații propuși de AMEPIP, cu aplicarea corespunzatoare a procedurii de selecție și nominalizare.   1. **neacordarea de indemnizații variabile pentru membrii neexecutivi ai consiliului de administrație și limitarea indemnizației variabile pentru membrii executivi** la nivelul a 72 de câștiguri salariale medii brute lunare pentru activitatea desfăşurată conform obiectului principal de activitate înregistrat de întreprinderea publică; 2. **înființarea unui corp al administratorilor de întreprinderi publice,** care se va constitui ca obază de date organizată și gestionată de Agenția pentru Monitorizarea și Evaluarea Performanțelor Întreprinderilor Publice, publicată pe pagina sa de internet și care va cuprinde lista persoanelor fizice și juridice înregistrate ca eligibile pentru selectarea și nominalizarea în posturi de administrator în cadrul întreprinderilor publice.   Acestea vor putea candida, alături de persoane fizice și juridice care nu sunt înscrise în corpul administratorilor de întreprinderi publice, în cadrul proceselor de recrutare și nominalizare în posturi de administrator în cadrul întreprinderilor publice. În cazul persoanelor juridice, selectate și numite ca administrator al întreprinderii publice, AMEPIP înregistrează în această bază de date persoanele fizice desemnate în acest sens de persoanele juridice.  Prin apartenența la corpul administratorilor de întreprinderi publice nu se dobândește calitatea de administratori numiți, dar se conferă acestora dreptul de a participa la procedura de evaluare și selecție a administratorilor, declanșată de autoritatea publică tutelară, pentru un mandat de 4 ani, ca membru în consiliul de administrație al întreprinderii publice. Pot participa la procedura de selecție și persoane care nu sunt înscrise în corpul administratorilor de întreprinderi publice, fiind interzisă orice discriminare.  Concluzionând, prin prezentul proiect de act normativ se asigură implementarea principiilor guvernanței corporative cuprinse în *Ghidurile OCDE privind Guvernanța Corporativă a Întreprinderilor Publice,* respectiv:   * **justificarea proprietății de stat:** statul exercită dreptul de proprietate asupra întreprinderilor în proprietatea sa în interesul publicului general. Statul ar trebui să evalueze cu atenție și să facă publice obiectivele care justifică proprietatea de stat și să le supună unei revizuiri recurente; * **rolul statului în calitate de proprietar:** statul ar trebui să acționeze ca un proprietar   informat și activ, asigurând o guvernare transparentă și responsabilă a întreprinderilor în proprietatea statului, cu un înalt nivel de profesionalism și eficacitate;   * **întreprinderile în proprietatea statului pe piață:** în conformitate cu justificarea proprietății de stat, cadrul legal și de reglementare al întreprinderilor publice ar trebui să asigure condiții de concurență echitabile și o concurență loială pe piață, în cazul în care aceste întreprinderi desfășoară activități economice; * **tratamentul echitabil al acționarilor și al altor investitori:** atunci când întreprinderile publice sunt cotate sau includ, în alt mod, investitori nestatali în rândul proprietarilor lor, statul și alte întreprinderi trebuie să recunoască drepturile tuturor acționarilor și să le asigure tratament echitabil și acces egal la informații corporative; * **relațiile cu părțile interesate și comportamentul responsabil în afaceri:** politica în domeniul proprietății de stat trebuie să recunoască pe deplin responsabilitățile întreprinderilor publice față de părțile interesate și să solicite întreprinderilor în proprietatea statului să raporteze privind relațiile lor cu părțile interesate. Orice așteptări ale statului în ceea ce privește comportamentul responsabil în afaceri al întreprinderilor publice ar trebui să fie specificate; * **dezvăluire și transparență:** întreprinderile publice ar trebui să respecte standardele ridicate de transparență și să facă obiectul acelorași standarde de calitate, contabilitate, dezvăluire, conformitate și audit ca și întreprinderile cotate; * **responsabilitățile consiliilor de administrație ale întreprinderilor publice:** consiliile de administrație ale întreprinderilor publice ar trebui să dispună de autoritate, competențe și obiectivitate necesare pentru a-și îndeplini funcțiile de îndrumare strategică și monitorizare a conducerii executive. Ei ar trebui să acționeze cu integritate și să fie responsabilizați pentru acțiunile lor.   Totodată, prin dispozițiile prezentului proiect de act normativ se propun reglementări în ceea ce privește organizarea, funcționarea și guvernanța întreprinderilor publice, se definește politica de acționariat a statului, se creează cadrul normativ necesar în vederea asigurării creșterii transparenței și îmbunătățirii calității informației prezentate public de către acestea, prin implementarea principiilor de guvernanță corporativă.  Prevederile prezentului proiect de act normativ nu se aplică următoarelor categorii de întreprinderi publice:  a) instituțiilor financiare și societăților de investiții financiare și societăților de administrare a investițiilor prevăzute de Ordonanța de urgență a Guvernului nr. 99/2006 privind instituțiile de credit și adecvarea capitalului, aprobată cu modificări și completări prin Legea nr. 227/2007, cu modificările și completările ulterioare;  b) societăților a căror activitate este reglementată de Legea nr. 236/2018 privind distribuția de asigurări, cu modificările și completările ulterioare;  c) regiilor autonome și societăților care au ca obiect principal de activitate obligații de serviciu public, dacă mai puțin de 51% din veniturile lor provin din activități economice destinate direct populației sau agenților economici. Stabilirea procentului se face de către autoritatea publică tutelară și se avizează de către AMEPIP prin decizie.  Întreprinderile publice sus-menționate aplică prevederile prezentului proiect de act normativ referitoare la obligațiile de monitorizare, evaluare, control, publicare a indicatorilor de performanță, raportare și transparență, în măsura în care nu contravin legislației speciale.  Prevederile prezentului proiect de act normativ nu se aplică întreprinderilor publice pentru care s-a deschis procedura insolvenței conform dispozițiilor Legii nr. 85/2014 privind procedurile de prevenire a insolvenţei şi de insolvenţă, cu modificările și completările ulterioare, precum și alte reglementări speciale incidente. În condiţiile închiderii procedurii de insolvență, devin aplicabile dispozițiile prezentului proiect de act normativ. | | | | | | |
| **2.4 Alte informații \*)** | | | | | | |
| ***Secțiunea a 3-a:***  ***Impactul socioeconomic \*\*)*** | | | | | | |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ** | | | | | | |
| **3.2 Impactul social** | | | | | | |
| **3.3 Impactul asupra drepturilor și libertăților fundamentale ale omului** | | | | | | |
| **3.4 Impactul macroeconomic** | | | | | | |
| **3.4.1 Impactul asupra economiei și asupra principalilor indicatori macroeconomici** | | | | | | |
| **3.4.2 Impactul asupra mediului concurențial si domeniul ajutoarelor de stat** | | | | | | |
| **3.5. Impactul asupra mediului de afaceri** | | | | | | |
| **3.6 Impactul asupra mediului înconjurător** | | | | | | |
| **3.7 Evaluarea costurilor și beneficiilor din perspectiva inovării și digitalizării** | | | | | | |
| **3.8 Evaluarea costurilor și beneficiilor din perspectiva dezvoltării durabile** | | | | | | |
| **3.9 Alte informații** | | | | | | |
| ***Secțiunea a 4-a***  ***Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații***  ***cu privire la cheltuieli și venituri.\*\*\*)*** | | | | | | |
| - în mii lei (RON) - | | | | | | |
| **Indicatori** | **Anul curent** | **Următorii patru ani** | | | | **Media pe cinci ani** |
| 1 | 2 | 3 | 4 | 5 | 6 | 7 |
| **4.1 Modificări ale veniturilor bugetare, plus/minus, din care:** |  |  |  |  |  |  |
| a) buget de stat, din acesta:  i. impozit pe profit  ii. impozit pe venit |  |  |  |  |  |  |
| b) bugete locale  i. impozit pe profit |  |  |  |  |  |  |
| c) bugetul asigurărilor sociale de stat:  i. contribuții de asigurări |  |  |  |  |  |  |
| d) alte tipuri de venituri  (se va menționa natura acestora) |  |  |  |  |  |  |
| **4.2 Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:   1. cheltuieli de personal   bunuri și servicii |  |  |  |  |  |  |
| b) bugete locale:   1. cheltuieli de personal 2. bunuri și servicii |  |  |  |  |  |  |
| c) bugetul asigurărilor sociale de stat:   1. cheltuieli de personal   bunuri și servicii |  |  |  |  |  |  |
| d) alte tipuri de cheltuieli  (se va menționa natura acestora) |  |  |  |  |  |  |
| **4.3 Impact financiar, plus/minus, din care:**  **a)buget de stat** |  |  |  |  |  |  |
| **4.3 Impact financiar, plus/minus, din care:**  a)buget de stat |  |  |  |  |  |  |
| b) bugete locale |  |  |  |  |  |  |
| **4.4 Propuneri pentru acoperirea creșterii cheltuielilor bugetare** |  |  |  |  |  |  |
| **4.5 Propuneri pentru a compensa reducerea veniturilor bugetare** |  |  |  |  |  |  |
| **4.6 Calcule detaliate privind fundamentarea modificărilor veniturilor și/sau cheltuielilor bugetare** |  |  |  |  |  |  |
| **4.7 Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | | | | | |
| **4.8 Alte informații**  Finanţarea cheltuielilor curente şi de capital ale AMEPIP se asigură de la bugetul de stat și din venituri proprii.  Veniturile proprii provin din taxe, tarife, contribuții și cote cuvenite AMEPIP pentru exercitarea atribuțiilor de reglementare, autorizare, supraveghere și control, precum și din cota de 50% din cuantumul amenzilor aplicate, donații și legate. | | | | | | |
| ***Secțiunea a 5-a:***  ***Efectele proiectului de act normativ asupra legislației în vigoare*** | | | | | | |
| **5.1 Măsuri normative necesare pentru aplicarea prevederilor proiectului de act normativ** | | | | | | |
| **5.2 Impactul asupra legislației in domeniul achizițiilor publice** | | | | | | |
| **5.3 Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE)** | | | | | | |
| **5.3.1 Măsuri normative necesare transpunerii directivelor UE** | | | | | | |
| **5.3.2 Măsuri normative necesare aplicării actelor legislative UE** | | | | | | |
| **5.4 Hotărâri ale Curții de Justiție a Uniunii Europene** | | | | | | |
| **5.5 Alte acte normative şi/sau documente internaționale din care decurg angajamente asumate** | | | | | | |
| **5.6. Alte informații** | | | | | | |
| ***Secțiunea a 6-a:***  ***Consultările efectuate în vederea elaborării proiectului de act normativ*** | | | | | | |
| **6.1 Informații privind neaplicarea procedurii de participare la elaborarea actelor normative** | | | | | | |
| **6.2 Informații privind procesul de consultare cu organizații neguvernamentale, institute de cercetare și alte organisme implicate** | | | | | | |
| **6.3 Informații despre consultările organizate cu autoritățile administrației publice locale** | | | | | | |
| **6.4 Informații privind puncte de vedere/opinii emise de organisme consultative constituite prin acte normative** | | | | | | |
| **6.5 Informații privind avizarea de către:**  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi  **Urmează a fi solicitat avizul Consiliului Legislativ.** | | | | | | |
| **6.6 Alte informaţii** | | | | | | |
| ***Secțiunea a 7-a:***  ***Activităţi de informare publică privind elaborarea***  ***şi implementarea proiectului de act normativ*** | | | | | | |
| * 1. **Informarea societății civile cu privire la elaborarea proiectului de act normativ**   În procesul de elaborare a prezentului proiect de act normativ au fost respectate dispozițiile *Legii nr. 52/2003 privind transparența decizională în administrația publică*, republicată. | | | | | | |
| **7.2 Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății și securității cetățenilor sau a diversității biologice** | | | | | | |
| **7.3 Alte informații** | | | | | | |
| ***Secțiunea a 8-a:***  ***Măsuri privind implementarea, monitorizarea***  ***și evaluarea proiectului de act normativ*** | | | | | | |
| **8.1 Măsurile de punere în aplicare a proiectului de act normativ** | | | | | | |
| **8.2 Alte informații** | | | | | | |

Față de cele prezentate, a fost promovat prezentul proiect de *Lege pentru modificarea și completarea Ordonanței de urgență a Guvernului nr. 109/2011 privind guvernanța corporativă a întreprinderilor publice,* pe care îl supunem Guvernului spre adoptare, cu procedura de urgență prevăzută la art. 76 alin. (3) din Constituția României, republicată.

|  |
| --- |
| **Secretarul general al Guvernului**  **MARIAN NEACŞU**  **Avizăm favorabil:** |

|  |  |
| --- | --- |
| **Viceprim-ministru,**  **ministrul transporturilor**  **și infrastructurii**  **SORIN MIHAI GRINDEANU** | **Viceprim-ministru**  **KELEMEN HUNOR** |
| **Ministrul agriculturii**  **și dezvoltării rurale**  **PETRE DAEA** | **Ministrul apărării naționale**  **ANGEL TÎLVĂR** |
| **Ministrul cercetării, inovării**  **și digitalizării**  **SEBASTIAN IOAN BURDUJA** | **Ministrul culturii**  **LUCIAN ROMAȘCANU** |
| **Ministrul economiei**  **FLORIN MARIAN SPĂTARU** | **Ministrul energiei**  **VIRGIL DANIEL POPESCU** |
| **Ministrul mediului, apelor și pădurilor**  **TÁNCZOS BARNA** | **Ministrul sănătăţii**  **ALEXANDRU RAFILA** |

Față de cele prezentate, a fost promovat prezentul proiect de *Lege pentru modificarea și completarea Ordonanței de urgență a Guvernului nr. 109/2011 privind guvernanța corporativă a întreprinderilor publice,* pe care îl supunem Guvernului spre adoptare, cu procedura de urgență prevăzută la art. 76 alin. (3) din Constituția României, republicată.

|  |
| --- |
| **Secretarul general al Guvernului**  **MARIAN NEACŞU**  **Avizăm favorabil:** |

|  |  |
| --- | --- |
| **Ministrul antreprenoriatului**  **și turismului**  **CONSTANTIN-DANIEL CADARIU** | **Ministrul muncii și solidarității sociale**  **MARIUS-CONSTANTIN BUDĂI** |
| **Ministrul familiei, tineretului**  **și egalității de șanse**  **GABRIELA FIREA** | **Ministrul educației**  **LIGIA DECA** |
| **Ministrul dezvoltării, lucrărilor**  **publice și administrației**  **CSEKE ATTILA** | **Ministrul investițiilor**  **și proiectelor europene**  **MARCEL-IOAN BOLOȘ** |
| **Ministrul finanțelor**  **ADRIAN CÂCIU** | **Președintele Agenției Naționale a Funcționarilor Publici**  **VASILE-FELIX COZMA** |
| **Ministrul justiției**  **CĂTĂLIN MARIAN PREDOIU** | |